### Beslutninger

Forslaget blev på byrådsmødet den 28. maj 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA EL OG M

Ingen skal stå alene med en hjerneskade

I [adresse] bor flere hundrede borgere med senfølger efter en hjerneskade. Mange har svært ved at finde tilbage til et meningsfuldt liv. Hjerneskadeforeningen [adresse] er for mange den eneste faste ramme i en ellers fragmenteret hverdag.

Her bliver man mødt – ikke målt

Foreningen tilbyder samtalegrupper, kreative værksteder, fysisk træning og undervisning – men vigtigst af alt: et fællesskab med forståelse og respekt. Her handler det ikke om diagnoser eller bevillinger, men om at høre til.

En investering i mennesker og trivsel

- Færre ensomme og isolerede borgere

- Mindre pres på hjemmepleje og socialrådgivere

- En stærk frivilligindsats, hvor mennesker med egne erfaringer hjælper andre

- Tidlig indsats og rådgivning, der forebygger forværring og kassetænkning

Et uundværligt supplement til kommunen

Vi samarbejder tæt med [adresse], mestringsvejledere og hjerneskadeteam. Vi er brobyggere mellem borgere og system og hjælper kommunen med at nå de mennesker, der har mest brug for det – men som ofte står udenfor.

Fællesskab giver livskvalitet

Foreningens brugere fortæller, at det betyder alt at komme et sted, hvor de bliver mødt som mennesker. Hvor de ikke skal forklare sig. Hvor der er plads til både sårbarhed og håb.

Hvad beder vi om?

At [adresse] fastholder det nødvendige tilskud, så foreningen fortsat kan:

- Holde åbent hver uge

- Drive samtalegrupper, rådgivning og aktiviteter

- Understøtte frivillige, som gør en stor forskel

- Være et trygt fristed i en utryg livssituation